Diari Oficial de la Generalitat Valenciana


Sumari del DOGV 4859, del 08-10-2004 (2004/10592)

DECRET 203/2004, d'1 d'octubre, del Consell de la Generalitat, pel qual es concedix la Distinció de la Generalitat Valenciana als consorcis provincials de Prevenció i Extinció d'Incendis i Salvament d'Alacant, Castelló i València, al Servici de Prevenció i Extinció d'Incendis de l'Ajuntament d'Alacant, a la Companyia de Bombers del Servici de Prevenció i Extinció d'Incendis de l'Ajuntament de Castelló de la Plana i al Servici de Bombers de l'Ajuntament de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4859

Data del DOGV
:   08-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10603


Data del document
:   01-10-2004

Organisme emissor
:   Presidència de la Generalitat

Tipus de document
:   Decret

Descriptors 

:   * lluita contra incendis
    * distinció honorífica
    * premi cultural

DECRET 203/2004, d'1 d'octubre, del Consell de la Generalitat, pel qual es concedix la Distinció de la Generalitat Valenciana als consorcis provincials de Prevenció i Extinció d'Incendis i Salvament d'Alacant, Castelló i València, al Servici de Prevenció i Extinció d'Incendis de l'Ajuntament d'Alacant, a la Companyia de Bombers del Servici de Prevenció i Extinció d'Incendis de l'Ajuntament de Castelló de la Plana i al Servici de Bombers de l'Ajuntament de València. [2004/X10223]
  
Mitjançant el Decret 177/2003, de 12 setembre, del Consell de la Generalitat, es va crear, com a reconeixement honorífic, la Distinció de la Generalitat Valenciana per premiar els servicis de caràcter extraordinari que, en situacions catastròfiques que afecten la Comunitat Valenciana, realitzen corporacions, col·lectius i persones individuals, tot col·laborant de forma determinant al restabliment de la normalitat a les zones destrossades.
  
Amb això es tracta d'expressar el reconeixement de la societat valenciana i del seu Govern als qui realitzen una tasca meritòria en situacions extraordinàries i d'extrema necessitat.
  
En este sentit, resulten encomiables les tasques que realitzen els consorcis provincials de Prevenció i Extinció d'Incendis i Salvament d'Alacant, Castelló i València, al Servici de Prevenció i Extinció d'Incendis de l'Ajuntament d'Alacant, a la Companyia de Bombers del Servici de Prevenció i Extinció d'Incendis de l'Ajuntament de Castelló de la Plana i al Servici de Bombers de l'Ajuntament de València, les intervencions més recents dels quals s'han dut a terme amb ocasió de l'ajuda solidària a la Comunitat Autònoma Gallega per l'enfonsament del vaixell Prestige, tot posant en greu risc les seues vides i integritat física en l'incendi forestal de la Serra Calderona, ocorregut el passat dia 12 d'agost, i per pal·liar els danys produïts en les últimes inundacions que han afectat de manera especial alguns municipis de la Comunitat Valenciana.
  
Per tot això, com a reconeixement al seu esperit de sacrifici, a proposta del president de la Generalitat i després de la deliberació del Consell de la Generalitat, en la reunió del dia 1 d'octubre de 2004,
  
DECRETE
  
Article únic
  
Concedir la Distinció de la Generalitat Valenciana als consorcis provincials de Prevenció i Extinció d'Incendis i Salvament d'Alacant, Castelló i València, al Servici de Prevenció i Extinció d'Incendis de l'Ajuntament d'Alacant, a la Companyia de Bombers del Servici de Prevenció i Extinció d'Incendis de l'Ajuntament de Castelló de la Plana i al Servici de Bombers de l'Ajuntament de València.
  
València, 1 d'octubre de 2004
  
El president de la Generalitat,